Sõit saartele algab neljapäeval, 25. juunil kell 6 hommikul Tartust Vanemuise alumisest parklast. 6.40 teeme peatuse Puhu ristil Olerexi tanklas ja võtame peale Põltsamaa rahva. Tallinna rahvas saab peale tulla Balti jaama kõrval busside peatuspaigas kell 8.45. Enne Hiiumaale sõitu käime ära Haapsalu piiskopilinnuses.  Kaasa  võtta voodilinad ja padjapüür ning võileib esimeseks teekonnapäevaks. Ühiselt sööme õhtu- ja hommikusööke. Esimesel päeval ööbime Pihla turismitalus, teisel Orissaare Püharisti külalistemajas ja kolmandal Kihelkonna pastoraadis. Pühapäeval oleme Kihelkonna kirikus jumalateenistusel. Muuseumide külastus on tasuline. Tagasiteele asume pühapäeval Kuivastust kell 17 lahkuva praamiga.